Lars Enarsonin opetusta
JERUSALEMIN MUUREILLA
Vartijat Jerusalemin muureilla, osa 3.
Shalom! Tervetuloa seuraamaan ohjelmaamme!
Jatkamme aiheesta vartijat Jerusalemin muureilla.
Aloitan lukemalla Jes. 62:6: -
"Sinun muureillesi, Jerusalem, minä asetan vartijat; -
älkööt he milloinkaan vaietko, ei päivällä eikä yöllä.
Te, jotka ylistätte Herraa, älkää itsellenne lepoa suoko.
Älkää antako hänelle lepoa, ennenkuin hän on -
asettanut ennallensa Jerusalemin, tehnyt sen ylistykseksi maassa."
Meidän täytyy rukoilla Jerusalemin lunastusta Messiaan paluun myötä.
Hänen kauttaan Jumalan valtakunta leviää koko maailmaan.
Se on evankeliumia valtakunnasta, josta puhuimme viime kerralla.
Jeesus sanoi, että evankeliumi tulee julistaa kaikille kansoille -
ja sitten tulee loppu.
Evankeliumi valtakunnasta on enemmän kuin -
syntien anteeksisaaminen ja pelastuminen.
Se on ilosanoma siitä, että Jumala on asettanut Kuninkaan.
Jeesus Nasaretilainen on voideltu Israelin kuninkaaksi -
Siionin pyhällä vuorella.
Siionilta käsin Jeesus hallitsee kansakuntia oikeudenmukaisesti -
ja rauhanomaisesti vanhurskauden valtakunnassa.
Tätä valtakuntaa odotamme ja rukoilemme sen puolesta.
Rukoilemme, että Jerusalem saa kokea pelastuksen ajan, -
josta Raamattu puhuu.
Kerron vähän Siionin vuoresta.
Temppelivuori, jonka näemme taustalla, on Siion.
Se on tärkeä tietää, kun luemme Raamatusta Siionin vuoresta.
Monet luulevat vanhan kaupungin Siionin portin ulkopuolella -
olevaa kukkulaa Siionin vuoreksi.
Luen tunnetusta Psalmista 48:1-2: "Laulu, koorahilaisten virsi.
Suuri on Herra ja korkeasti ylistettävä meidän Jumalamme -
kaupungissa, pyhällä vuorellansa."
Tässä puhutaan pyhästä vuoresta, ja palaan tähän hetken päästä.
Jae 3: "Kauniina kohoaa, kaiken maan ilona, -
pohjan puolella Siionin vuori, suuren kuninkaan kaupunki."
Daavidin kirjoittaessa tätä temppelin paikka oli -
Jerusalemin pohjoispäässä.
Daavid valtasi Siionin linnan, joka sijaitsee etelärinteellä -
vastapäätä temppelivuorta.
Sinne hän perusti Jerusalemin Israelin pääkaupungiksi.
Tänään sitä kutsutaan Daavidin kaupungiksi, -
joka sijaitsee etelärinteellä vastapäätä Temppelivuorta.
"Kauniina kohoaa, kaiken maan ilona, -
pohjan puolella Siionin vuori."
Temppelin paikka on pohjoisen puolella.
Edellisessä ohjelmassa luimme Jeremian kirjan luvusta 17.
Jakeessa 12 sanotaan: "Kunnian valtaistuin, -
korkea ikiajoista, meidän pyhäkkömme paikka!"
Voimme kääntää myös: "Korkea paikka -
aikojen alusta on meidän pyhäkkömme paikka."
Juutalaisen perinteen mukaan täällä oli myös Eedenin puutarha.
Se voidaan nähdä useissa raamatullisissa yhteyksissä.
Jumalan paratiisi asetetaan ennalleen uudessa Jerusalemissa, -
kun se tulee maan päälle, sillä se oli täällä aikojen alussa.
Paratiisi asetetaan temppelin sekä kaikkeinpyhimmän paikalle.
Se oli Araunan puintipaikka sekä paikka, jossa Iisak piti uhrata, -
ennen kuin enkeli esti sen.
Tämä on se aikojen alusta korkea -
kunnian valtaistuin ja kirkkauden pyhäkön paikka.
Sen voimme lukea Jer. 17:12:sta.
Jumala asettaa ennalleen kaiken tämän Messiaan tulon yhteydessä -
niin kuin myös uudet taivaat ja uuden maan.
Tätä rukoilemme.
Luemme Matteuksen evankeliumista, -
mitä Jeesus sanoi, kun hän kävi viimeisen kerran Temppelivuorella -
ennen kuolemaansa ja ylösnousemustaan.
Matt. 23:37-39: -
"Jerusalem, Jerusalem, sinä, joka tapat profeetat ja kivität ne, -
jotka ovat sinun tykösi lähetetyt, kuinka usein minä olenkaan -
tahtonut koota sinun lapsesi, niinkuin kana... siipiensä alle!
Mutta te ette ole tahtoneet.
Katso, 'teidän huoneenne on jäävä hyljätyksi'.
Sillä minä sanon teille: tästedes te ette näe minua, -
ennenkuin sanotte: 'Siunattu olkoon hän, -
joka tulee Herran nimeen'."
Kyse oli Temppelivuoresta, Herran huoneesta.
Voimme nähdä sen Psalmista 118, jota Jeesus siteerasi, -
kun hän sanoo, etteivät he näe häntä ennen kuin, -
hänet toivotetaan tervetulleeksi Herran huoneesta, Jerusalemista.
He sanovat: "Siunattu olkoon hän, joka tulee Herran nimeen."
Näin toivotetaan heprean kielellä tänäänkin tervetulleeksi.
Kun tulee Jerusalemiin Tel-Avivista tai lentokentältä, -
näet kyltin "Siunattuja olette te, jotka tulette".
Se tarkoittaa tervetuloa.
Jeesus sanoi, etteivät he näe häntä, ennen kuin sanovat näin.
Kun Jerusalem ja juutalaiset johtajat tunnustavat hänet -
Herran edustajaksi ja hänen lähettilääkseen -
ja toivottavat hänet tervetulleeksi Jerusalemiin, -
silloin hän palaa takaisin maan päälle.
Hän tulee takaisin samalla tavoin, kuin hän meni taivaaseen.
Luen Psalmista 118 sanat, jotka Jeesus sanoo, -
Matteuksen luvussa 23.
Psalmi 118 on messiaaninen Psalmi, yksi kiitosvirsistä.
Sitä lausutaan aina Herran juhlien yhteydessä.
Psalmi 118:24-25: -
"Tämä on se päivä, jonka Herra on tehnyt; riemuitkaamme -
ja iloitkaamme siitä. Oi Herra, auta, oi Herra, anna menestys!"
Hepreaksi se on hoosianna.
Nämä huudot kohtasivat Jeesuksen, kun hän ratsasti Jerusalemiin.
Jopa lapset lauloivat temppelissä, -
mikä sai johtajat raivostumaan. He sanoivat Jeesukselle: -
"Kuuletko, mitä he laulavat?"
Jeesus sanoi: "Jos he ovat vaiti alkavat kivet huutaa."
Hän vastaanotti lasten ylistyksen, mutta eräänä päivänä Jerusalemin -
johtajatkin toivottavat hänet tervetulleeksi hoosianna-huudoin.
Jae 26: "Siunattu olkoon hän, joka tulee Herran nimeen; -
me siunaamme teitä Herran huoneesta."
On suuri rukousaihe tänään, -
että juutalaiset toivottavat Messiaan tervetulleeksi.
On kirjoitettu, että he tekevät niin Herran huoneesta.
Temppelivuoresta käydään hengellistä sotaa.
On hyvin tärkeää sitoutua rukoukseen.
Puhuin aiemmassa ohjelmassa, että Jerusalemin yhdistyessä v. 1967 -
Israelin komentaja Moshe Dayan antoi Temppelivuoren avaimet -
takaisin islamilaiselle waqfille Jerusalemissa.
Hän antoi Jerusalemin tärkeimmän paikan muslimeille.
Islam on pyrkinyt lisäämään hallintavaltaansa tällä alueella.
Tänä päivänä juutalainen ei saa edes huuliaan liikuttaa -
rukoillessaan Temppelivuorella.
Temppelialueelle pääsee vain muutaman tunnin ajan päivästä.
Monesti juutalaisten läsnäolosta aiheutuu mellakoita.
Poliisit sulkevat koko alueen, etteivät he menisi sinne.
Samoin on kristittyjen laita. He eivät voi ottaa mukaansa Raamattua.
Heidät karkoitetaan temppeli- alueelta, jos he rukoilevat.
Vihollinen tietää, millainen valta on Temppelivuorella rukoiltaessa.
Rukoilemme tähän muutosta, -
koska tältä paikalta, Jumalan huoneesta, -
juutalaiset toivottavat tervetulleeksi Messiaansa.
Voit ymmärtää, kuinka huolissaan sielunvihollinen on tämän vuoksi.
Siksi hän innostaa muslimeja fanaattisuuteen -
ja sulkee juutalaisilta pääsyn rukoilemaan Temppelivuorelle.
Temppelivuori on ensisijaisesti juutalaisten pyhä alue.
Muslimit tulivat vasta 1500 vuotta -
ensimmäisen temppelin rakentamisen jälkeen.
Se on kolmanneksi tärkein paikka islamin uskossa -
Mekan ja Medinan jälkeen.
Juutalaisille tämä on kaikkein pyhin paikka maan päällä.
Siksi on epäreilua, että islamilaiset epäävät juutalaisten -
pääsyn rukoilemaan tänne.
Molemmat juutalaiset temppelit olivat täällä, mutta nykyään -
muslimijohtajat kieltävät, että Jerusalemissa on ollut temppeliä.
Sanotaan, että tämä on islamin pyhä paikka eikä juutalaisilla -
ole mitään tekemistä sen kanssa.
Se on historian väärentämistä ja tosiasioiden kieltämistä.
Vihollinen yrittää riistää juutalaisilta -
heidän tärkeimmän alueensa.
Myös kristityille tämä on pyhä paikka, -
sillä tänne Jeesus tuotiin Herran eteen pyhitettäväksi -
pian syntymänsä jälkeen.
Hän tuli tänne 12-vuotiaana sekä kaikkina Israelin juhlapyhinä.
Täällä hän opetti kansaa.
Täällä Jerusalemin temppelissä myös alkuseurakunta kokoontui.
Voimme lukea siitä Apostolien teoista, -
mutta menemme nyt Luukkaan evankeliumin lukuun 24.
Näemme, miten tärkeä tämä paikka oli ensimmäisille opetuslapsille.
Luuk. 24:50-53: -
"Sitten hän vei heidät pois, lähes Betaniaan asti, -
ja nosti kätensä ja siunasi heidät.
Ja tapahtui, että hän siunatessaan heitä erkani heistä, ja -
hänet otettiin ylös taivaaseen.
Ja he kumarsivat häntä ja palasivat Jerusalemiin suuresti iloiten.
Ja he olivat alati pyhäkössä ja ylistivät Jumalaa."
He ylistivät Jumalaa alati temppelissä.
Luukas kertoo heidän kokoontuneen joka päivä temppeliin.
Voimme lukea Pietarin ja Johanneksen rukoilevan -
siellä yhdeksännellä tunnilla eli iltapäivällä kello kolmelta.
Se oli alkuseurakunnan tärkeä kokoontumis- ja rukouspaikka.
Tämä paikka on tärkeä sekä juutalaisille -
että Jeesukseen uskoville.
Ei ole oikein, että muslimit hallitsevat Temppelivuorta.
Israelin korkein tuomioistuin onkin antanut monta päätöstä, -
että juutalaisilla on oikeus rukoilla Temppelivuorella.
Poliisi ei kuitenkaan anna heille sitä vapautta mellakoiden pelossa.
He viittaavat levottomuuksiin, -
kivien heittelyyn ja Hamasin lippujen heilutukseen.
Meidän täytyy rukoilla Danielin tavoin Jerusalemin pelastumisen -
ja ennalleen asettamisen puolesta.
Daniel rukoili Jumalan pyhän vuoren puolesta.
Jumalan pyhä vuori on Siion.
Kun Jeesus tuotiin temppeliin ensimmäistä kertaa, -
vanha hurskas mies Simeon, odotti Israelin lohdutusta -
eli Messiasta.
Oli myös naisprofeetta Hanna, -
joka oleskeli temppelissä yötä päivää.
Hän palveli Jumalaa paastoilla ja rukouksilla.
Hän puhui lapsesta kaikille, jotka odottivat Jerusalemin lunastusta, -
kun hän näki Jeesuksen temppelissä.
Siellä oli monia, jotka rukoilivat Jerusalemille lunastusta.
He saivat nähdä alkuvaiheen toteutuvan, -
kun Jeesus tuotiin temppeliin.
Me odotamme lopullista täyttymistä, kun hän tulee takaisin -
voimassa ja Isänsä kirkkaudessa.
Hän istuu Daavidin valtaistuimelle suuren kuninkaan kaupungissa, -
pohjan puolella, Siionin vuorella.
Odotamme sitä, ja koko maailma uudestisyntyy.
Jeesus sanoo Matt. 19:ssä: "... siinä uudestisyntymisessä, -
jolloin Ihmisen Poika istuu kirkkautensa valtaistuimella."
Sitä valtakuntaa odotamme, ja rukoilemme öin ja päivin, -
että se tulisi meidän päivinämme.
Edellisessä ohjelmassa puhuimme vertauksesta, -
jossa leski pyysi oikeutta riitapuoltansa vastaan -
väärältä tuomarilta.
Vertauksessa meitä kehotetaan rukoilemaan Jerusalemin pelastusta.
Tulemme hallitsemaan yhdessä, ja leski on kuva morsiamesta, -
joka odottaa sulhastaan.
Jeesus viittaa valittuihin, ja me olemme Jumalan valittuja, -
jotka hallitsemme Jeesuksen kanssa ikuisesti, kun hän tulee.
Vihollinen ei hallitse maailmaa ikuisesti. Hänen aikansa on rajoitettu.
Rukoilemme, että hänen loppunsa tulee pian -
ja että Ihmisen Poika pääsee istumaan valtaistuimelleen.
Islamin aika ei kestä ikuisesti, -
vaan se voitetaan Jumalan kansan kestävien rukousten ja -
Jeesuksen saapumisen kautta.
Tähän hengelliseen sotaan otamme osaa.
Kehoitan sinua olemaan mukana Jerusalemin muurinvartijoissa.
Toivon, että sinä, joka katsot tätä ohjelmaa, rukoilet palavasti -
ja hartaasti Jeesuksen paluuta.
Koko Raamattu loppuu rukoukseen, joka on Ilmestyskirjassa: -
"Tule, Herra Jeesus!" Tule, Herra Jeshua!
Tule pian ja istu kunnian valtaistuimellesi!
Levitä oikeus, vanhurskaus ja oikeudenmukaisuus koko maailmaan!
Siionin vuori, Temppelivuori, on suuren kuninkaan kaupunki.
Sinne kuningasten Kuningas ja herran Herra saapuu.
Hän tulee hallitsemaan voimalla koko maailmaa -
istuessaan valtaistuimelleen.
Näemme sen Jesajan luvusta 52.
Luemme raamatunpaikan uudelleen.
Jesaja 52:8: -
"Kuule! Vartijasi korottavat äänensä, kaikki he riemuitsevat, -
sillä he näkevät silmästä silmään, kuinka Herra palajaa Siioniin."
Ne, jotka valvovat ja odottavat Messiasta, -
näkevät hänen paluunsa Siioniin.
Jeesus muistutti meitä siitä vertauksessaan leskestä ja -
väärästä tuomarista: "Löytäneekö Ihmisen Poika, tällaista uskoa, -
tullessaan takaisin maan päälle?"
Usko ilmaistaan kestävänä rukouksena -
Jerusalemin lunastuksen ja Herran paluun puolesta.
Katsoessamme sata vuotta ajassa taaksepäin olemme nähneet, -
että Israelin valtion syntymisen jälkeen alettiin palata Siioniin.
Israelista tuli itsenäinen kansakunta vuonna 1948 -
ensimmäisen kerran 2000 vuoteen.
Vuonna 1967 koko Jerusalem yhdistyi juutalaisen vallan alle.
Jeesus oli profetoinut Luukkaan luvussa 21, että Jerusalem -
joutuu pakanoiden tallattavaksi, kunnes pakanain ajat täyttyvät.
Nyt näemme, kuinka pakanain ajat ovat loppumassa.
Herra on palaamassa Siioniin, ja vihollinen on vihainen.
Olemme mukana hyvin intensiivisessä hengellisessä sodassa.
Vihollinen ei anna periksi ilman taistelua.
Jerusalemista käydään sotaa, ja maailman kansakunnat kieltäytyvät -
antamasta juutalaisille oikeutta Jerusalemiin.
He marssivat taisteluun Jerusalemia ja juutalaisia vastaan.
Me odotamme pelastusta taivaasta Messiaan kautta.
Hän laskee jalkansa Öljymäelle ja sotii kuin taistelun päivänä.
Hän voitti kaikki viholliset, jotka olivat Jerusalemia vastaan.
Osallistumme taisteluun rukoillen: -
"Tulkoon sinun valtakuntasi.
Tapahtukoon sinun tahtosi, myös maan päällä niin kuin taivaassa."
On tärkeä ymmärtää evankeliumi, ilosanoma valtakunnasta, -
joka tulee, sillä se on toivomme ja tulevaisuutemme.
Näemme viimeisistä Raamatun luvuista, -
että Jerusalem tulee alas taivaasta ennalleen asetettuna.
Se tulee ylistyslauluksi kaikille maan asukkaille.
Tunnet ehkä sydämessäsi, että kaipaat juuri tätä.
Jos uskot Jeesukseen Vapahtajanasi ja Herranasi, -
kaipaat myös, että hän palaa ja asettaa ennalleen -
valtakunnan Israelille istuessaan Isänsä Daavidin valtaistuimelle.
On tärkeää, ettemme olisi vain katselijoita -
vaan innokkaita Jerusalemin muurinvartijoita, -
jotka huutavat Jerusalemin lunastusta päivin ja öin.
Kadotimme raamatullisen uskomme, -
kun katkaisimme yhteyden juutalaisiin.
Vain harvat kristityt ymmärtävät Jerusalemia ja Jeesuksen paluuta -
koskevan toivomme.
Tätä me julistamme näissä Jerusalemin muureilla -ohjelmissa.
Näin saat tietää, -
että tulevaisuudessa perimme lupaukset yhdessä Israelin kanssa.
Jumala siunatkoon sinua olemaan vartija, -
joka sinnikkäästi kaipaa Jeesuksen paluuta -
aivan kuin Hanna, joka paastosi ja rukoili päivin ja öin -
ja rukoili Jerusalemin lunastusta!
Jumala sinua siunatkoon! Shalom Jerusalemista!
Watchman Internationalin tuotantoa.
Yhteystiedot: jerusalemsmurar.se tv@thewatchman.org
Suomennos: Anneli Olin